- Ar garta , n ' eo ket ar gartenn . Aiota , ar harta mitio , petamant ar garta , fin … ha gourel e viche ? Pe benel ? Labour revizioun a joum da ober … ' meus ket soñj ken . - Ne houezon dare Maijan , amañ ' ma an alhwez ' tao , setu ' armel - voger ar zunerien poultr , pez donna war an tu kleiz goude ar priveziou e penn - pella an trepas ' , giz - se ' zo bet skrivet war ar stagadenn blastik , sklêroh n ' eus ket . Penn all ar houloar . Deuet eo ganin . Mad , renket mad an aspirachou er plakar . Ma , armel - voger ar zunerien poultr , nag a draou ve ' desket amañ , ha traou na vezont ket kavet e Buhez ar Zent . - Fe ' i , ni zo o suni ar boultrenn p ' an deiz , ha pa ne vehom ket amañ ez eom da diegechou ar juloded da lakaad laou da frita du - mañ war billig ar baourentez . - Pinvidien ha peourien , petra ' ri , sed eun istor koz avad , nemed peourien gwechall o - deus chenchet penn d ' ar vaz me ' lar … - A beñ ya , hag aristokrated gwechall a rank dibi bara brein … - Just a larez , eyeyeye , pa rez ano doh an dra - he , gou ' d a rez ez a ar vritofoned da ijinourien informatik d ' en deiz a - hirio ? - Dam ran ' ket . - Ne lennez ket an Telegramm d ' ar yaou neuze ? - Power Hebdo , Gala , Jetset mag . . . ha mad pell zo . - Diouz a glever ez eus prefeded , antreprenourien al labour - douar , chefou an ti post ha kement penn braz a zo a oar mond e brezoneg frêz ha difrê abaoe nebeud … et nous on est là comme des guinaouegez , n ' om ket foutu da zistripa , eun dra bennag amañ hag a - hont ha mad pell zo . - Pfff , ne vim ket gwerzet , ha pa zoñjan o - deus lakaet en o fennou amañ ez om ' gallegerien rik ' evel ma laront … Yañ , sed a laront , ma ouifent penaoz e vehom o lañgachi er patwa pa droont kein deom , na pebez abadenn a viche da gaoud , eun teodad ! - Hag eun tamm brao a zeskamañchou a bakom en o fichennou diwar ar bern , yañ pa , e ' r hofad ! - Hag e reom ' Mai ' , ha ni vo barreg evid koñkour an ti - post benn bloaz o tond ! Soñj ' ta , ni hon - diou war veloiou melen - flamm dah ar mintin , dichakoda al liziri , lakaad aneho er bouestou , lipaad eur banne kafé pe eur berad an hi ' kreñv eur wech an amzer , a - di - da - di hag a - wer - da - wer . Brao ar vuhez . Hag echu suni ar poultr , d ' ar hasti ! » « Demad deoh itron Dumezil . Mad a rit pa zeuit da glask kelou dre e - mail , mod - se n ' ho po ket da hortoz eurveziou a - raog ma vije roet aotre deoh gand an izarcherien dond d ' am gweloud em bureo . Klask a rin konta ar berra ar gwella evid kas kelou deoh . Mond a ra buan an traou ' baoe deh da noz . Buan a - walh eo bet didamallet skipaill Ofis ar Brezhoneg . Nebeud war - lerh e oa tro pennou braz Diwan da vond dieub , an oll anezo . . . nemed unan pa laran mad , eur vestrez skol , brezoneg ledan leiz he chakod . Kaset ' zo bet da benn añrejistramañchou arjañtik ha numerik euz moueziou tud an Ofis ha reou Diwan Breiz . C ' hoant on - oa da veza sur n ' o - doa ket skignet o yez e - touez annezidi ar c ' hwehkorn en desped dezo . Hervez or binviou n ' eo ket memez brezoneg an hini a zeu gand an dud e - karg euz an daou ensavadur deuz eun tu ha gand ho kwaz d ' egile . Goude ma oa bet plantet kaoziou distagellet mad an Aotrou Dumezil el lojisiel e oa bet analizet reou ensavadurien en o heñver , setu ma oa troet foll ar mekanik , kemend e krede deom e oa deuet eur gwallviruz e - barz , e giz - mañ e - noa laret ar vouestad eskemm : ' n ' eo ket echu gand ar brogramatourien ebarza al listennad a heriou skandinavek hag enezskorneneg , dibosubl eo mond beteg penn gand an analiz ' . Evid a zell ouz Diwan evel ma laren deoh e oa unan bennag diouto hag a zibune en eur mod a zo damheñvel ouz hini ho kwaz . Eun tammig berr eo bet paket ar vestrez skol - ze p ' he - deus dibunet digareziou didalvez , soñj ganti displega ar perag hag ar penaoz eus he fouez - mouez Gorre - Leon . Dioustu e oa eur stropad santel ganti , ' Me zo fan euz Denez Prigent ' hag ar sort , prim ha dichipod , peadra da gonfuzi anezi . Setu m ' eo bet dalhet en or habanou evid eun eil prantad a enklask , eun tamm dounnoh ar wech - mañ . Emichañs n ' on ket bet na ranelluz na boroduz pa ' meus roet toud an traou a ouien evid poent . Ema lañgach santel Santeg oh en em sila beteg Nisa hag amañ on - eus kavet unan a hejlfe sikour dirouestla an enkadenn - ze . Kenavo d ' ar henta kemenadenn Itron gêz . »